கேள்வி: செரியான் - பொது பற்றி விளக்கவும்.
பதில்: செரியான் நகரம் அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று பிரபலமாக நம்பப் படுகிறது. "பழங்களின் ராஜா" (''King of Fruits'') என்று அழைக்கப்படும் அந்த டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு மாபெரும் நினைவுச் சின்னத்தைச் செரியான் மாவட்ட மன்றம் அமைத்துள்ளது.
கேள்வி: செரியான் - புலிச் சிலைகள் பற்றி தகவல் சொல்.
பதில்: ஏற்கனவே இந்த நகரத்தின் சில இடங்களில் புலிச் சிலைகள் மற்றும் எருமை சிலைகள் போன்ற பிற நினைவுச் சின்னங்கள் இருந்தன. இருப்பினும் செரியான் காடுகளில் புலிகளும் எருமைகளும் குறைந்து போனதால், அவை அவற்றின் சிறப்புத் தன்மைகளை இழந்து விட்டன. செரியான் நகரம் வளமான நிலப் பகுதியைக் கொண்டது. அதன் சாலை மற்றும் நீர் போக்குவரத்துகள் நன்கு இணைக்கப்பட்டு உள்ளன. காடுகளில் கிடைக்கும் அனைத்து வகையான காட்டுப் பொருட்களும் செரியான் நகரத்தில் கிடைக்கின்றன. அண்மைய காலமாக, பெரும்பாலான விளைபொருட்கள் இந்தோனேசியா, கலிமந்தான் காடுகளில் இருந்து கொண்டு வரப் படுகின்றன. கலிமந்தான் காட்டுப் பொருட்களின் விலையும் குறைவு.